**4/Θ ΔΗΜΟΤΙΚΟ ΣΧΟΛΕΙΟ ΛΥΡΚΕΙΑΣ**

**Περιφερειακή Δ/ΝΣΗ Π.Ε. & Δ.Ε. Πελοποννήσου**

**Διεύθυνση Π.Ε. Αργολίδας**

**Δήμος Άργους-Μυκηνών**

**Ταχ. Δ/νση : Λυρκεία**

**Ταχ. Κώδ. : 21200**

**Πληροφορίες: Ρούσσου Μαρία**

**Τηλέφωνο : 2751071324**

**email :** [**mail@dim-lyrkeias.arg.sch.gr**](mailto:mail@dim-lyrkeias.arg.sch.gr)

**Ιστοσελίδα:** [**https://blogs.sch.gr/dimlyrkeias/**](https://blogs.sch.gr/dimlyrkeias/)

*Το Δημοτικό Σχολείο Λυρκείας βρίσκεται στο Βορειοδυτικό άκρο του Νομού Αργολίδας και καταλαμβάνει το μεγαλύτερο μέρος του Καλλικρατικού Δήμου Άργους-Μυκηνών (χωροταξικά) καθώς προέκυψε από τις συγχωνεύσεις που έγιναν το καλοκαίρι του 2011.*

*Τα 2/Θέσια σχολεία του Σχινοχωρίου, Μαλαντρενίου και Λυρκείας μαζί με τα 1/Θέσια σχολεία της Στέρνας, του Δούκα Βρύση, του Κεφαλοβρύσου, του Καπαρελίου και του Νεοχωρίου, τα οποία είχαν σταματήσει να λειτουργούν παλαιότερα, συγχωνεύτηκαν και έτσι ιδρύθηκε το 6/Θέσιο Ολοήμερο Δημοτικό Σχολείο Λυρκείας.*

*Το σχολείο μας στεγάζεται στο παλιό κτίριο του Γυμνασίου Λυρκείας το οποίο κατασκευάστηκε το 1968-69 με τις ευγενικές δωρεές κατοίκων της Λυρκείας που ζούσαν στις Ηνωμένες Πολιτείες της Αμερικής. Από την σχολική χρονική 2021-2022 το Δημοτικό Σχολείο Λυρκείας λειτουργεί ως 4/θέσιο.*

*Το διδακτήριο αποτελείται από δύο ορόφους. Στο υπερυψωμένο ισόγειο υπάρχουν δύο αίθουσες διδασκαλίας ενώ στον 1ο όροφο υπάρχουν τέσσερις αίθουσες διδασκαλίας, δύο από τις οποίες είναι η αίθουσα Πληροφορικής και η αίθουσα covid-19. Το σχολείο συστεγάζεται με το Νηπιαγωγείο Λυρκείας.*

Σύμφωνα με το όραμα του σχολείου οι βασικές αρχές λειτουργίας του είναι η καλλιέργεια της υπευθυνότητας των μελών της σχολικής κοινότητας, ο σεβασμός της διαφορετικότητας και της αξιοποίησης του σχολικού χρόνου, η ανάπτυξη σχέσεων μεταξύ των μελών σε κλίμα αμοιβαίου σεβασμού, διαλόγου, αλληλεγγύης και υπευθυνότητας καθώς και η καλλιέργεια αισθήματος ευθύνης για τη διαφύλαξη των υποδομών και της περιουσίας του σχολείου. Οι μικροί μαθητές βρίσκονται σε έναν περιβάλλον γνώσης και αγωγής όπου όλοι οι εμπλεκόμενοι επιδιώκουν την ολόπλευρη ανάπτυξή τους ώστε να καταστούν ώριμοι, υπεύθυνοι και ολοκληρωμένοι ενήλικες, ικανοί να ανταπεξέλθουν στις απαιτήσεις της ζωής.

**ΚΑΝΟΝΙΣΜΟΣ ΛΕΙΤΟΥΡΓΙΑΣ**

**ΔΗΜΟΤΙΚΟΥ ΣΧΟΛΕΙΟΥ ΛΥΡΚΕΙΑΣ**

Το σχολείο είναι ο χώρος όπου οι μαθητές/τριες αποκτούν γνώσεις, συνεργάζονται, δημιουργούν. Ένας χώρος αλληλοδιάδρασης, αγωγής, αλληλεπίδρασης , συμπερίληψης, επίτευξης στόχων. Σκοπός του είναι η ολόπλευρη και αρμονική πνευματική, ψυχική και σωματική ανάπτυξη των παιδιών ώστε να καταστούν ισορροπημένες και ολοκληρωμένες προσωπικότητες.

Για την υλοποίηση του πολυδιάστατου σχολικού έργου αλλά και για την αποτελεσματικότερη πραγμάτωση της εκπαιδευτικής διαδικασίας ώστε να λειτουργεί το σχολείο ως κοινότητα αγωγής, είναι απαραίτητη η ύπαρξη και η τήρηση κανόνων. Στόχος μας πρόοδος των μαθητών, η υιοθέτηση αξιών, η αλληλεγγύη, η αποδοχή της διαφορετικότητας, η ενσυναίσθηση, ο σεβασμός.

Ο Εσωτερικός Κανονισμός Λειτουργίας συντάχθηκε ύστερα από εισήγηση της Διευθύντριας του σχολείου, με τη συμμετοχή όλων των μελών του Συλλόγου Διδασκόντων, των μελών του Διοικητικού Συμβουλίου του Συλλόγου Γονέων και Κηδεμόνων καθώς και εκπροσώπου/ων του Δήμου μας.

Οι κανόνες του σχολείου που ακολουθούν, είναι πλήρως εναρμονισμένοι με την ισχύουσα νομοθεσία και αποτελούν προϋπόθεση για την ομαλή λειτουργία του σχολείου.

**Η φοίτηση των μαθητών/μαθητριών – σχολική συμπεριφορά**

-Το Σχολείο αποτελεί τον φυσικό χώρο αγωγής και μάθησης, αφού εξασφαλίζει τις προϋποθέσεις συγκεκριμένης και οργανωμένης προσπάθειας για την επίτευξη των στόχων της αγωγής. Η ελλιπής φοίτηση υπονομεύει το εκπαιδευτικό έργο και δυσχεραίνει την πρόοδο των μαθητών/μαθητριών.

-Η φοίτηση των μαθητών/μαθητριών σύμφωνα με την ισχύουσα νομοθεσία είναι υποχρεωτική.

-Οι μαθητές/μαθήτριες τηρούν το ωράριο του καθημερινού προγράμματος.

-Σε περίπτωση ασθενείας, κατά την επάνοδο του μαθητή/της μαθήτριας στο σχολείο μετά από πολυήμερη απουσία, χρειάζεται ιατρική βεβαίωση.

-Σε περίπτωση που κάποιος γονέας χρειαστεί, για ειδικό λόγο, να πάρει το παιδί του πριν τη λήξη των μαθημάτων, χρειάζεται να ενημερώσει έγκαιρα τον δάσκαλο / τη δασκάλα της τάξης ή τη διευθύντρια και να υπογράψει δήλωση παραλαβής.

-Για τη συμμετοχή των μαθητών /μαθητριών στο μάθημα της Φυσικής Αγωγής καθώς και στις αθλητικές δραστηριότητες του σχολείου, είναι απαραίτητη η συμπλήρωση και προσκόμιση στο σχολείο του ΑΔΥΜ (ατομικού δελτίου υγείας ) από τον παιδίατρο, για τους μαθητές /τις μαθήτριες της Α΄ και της Δ΄ τάξης.

-Οι μαθητές/μαθήτριες χρησιμοποιούν τις τουαλέτες σύμφωνα με το φύλο τους και τηρούν τους στοιχειώδεις κανόνες υγιεινής. Δεν εισέρχονται σε τουαλέτες άλλου φύλου για κανέναν λόγο.

-Οι μαθητές/μαθήτριες δεν επιτρέπεται να φέρνουν στο σχολείο αντικείμενα πολύτιμα ή επικίνδυνα.

-Η χρήση και κατοχή κινητών τηλεφώνων και άλλων μέσων καταγραφής εικόνας και ήχου δεν επιτρέπονται στον χώρο του σχολείου με βάση σχετική νομοθεσία του Υπουργείου Παιδείας.

-Οι μαθητές/μαθήτριες οφείλουν να είναι ευγενικοί/ες και φιλικοί/ες με όλους/όλες. Δεν επιτρέπεται να ειρωνεύονται , να προσβάλλουν τους/τις συμμαθητές/συμμαθήτριές τους και γενικά να ασκούν οποιουδήποτε είδους βία , λεκτική σωματική ή ψυχολογική

**Άφιξη στο σχολείο**

Η άφιξη των μαθητών το πρωί γίνεται από τις 7.55 έως τις 8.15

Οι μαθητές θα προσέρχονται στις σχολικές μονάδες υποχρεωτικά με μάσκα και δήλωση αρνητικού αυτοδιαγνωστικού τεστ, το οποίο θα πραγματοποιείται δύο φορές την εβδομάδα, **Τρίτη και Παρασκευή,** έως και 24 ώρες πριν από την προσέλευση στο σχολείο.

Μετά την είσοδό τους στον αύλειο χώρο του σχολείου κινούνται στον προκαθορισμένο χώρο προαυλισμού της τάξης τους.

**Η έγκαιρη προσέλευση βοηθά στην εύρυθμη λειτουργία του σχολείου.**

Σε περίπτωση που κάποιος μαθητής καθυστερήσει δικαιολογημένα έρχεται στο σχολείο συνοδευόμενος από τον κηδεμόνα του κατά τη διάρκεια του 1ου διαλείμματος και όχι στη διάρκεια του 1ου διδακτικού δίωρου.

Οι ενήλικες που συνοδεύουν τα παιδιά τους το πρωί, αφού βεβαιωθούν ότι εισήλθαν στο προαύλιο, αποχωρούν αμέσως μόλις χτυπήσει το κουδούνι της έναρξης των μαθημάτων.

**Προσευχή**

Οι μαθητές συγκεντρώνονται στα προκαθορισμένα σημεία για την κάθε τάξη και τηρούν τις αποστάσεις.

Αλλόθρησκοι και ετερόδοξοι μαθητές/ μαθήτριες έχουν το δικαίωμα να μη συμμετέχουν στην πρωινή προσευχή, οφείλουν όμως να βρίσκονται στον χώρο του σχολείου.

**Διάλειμμα**

Το διάλειμμα είναι χρόνος παιχνιδιού κι ανάπτυξης κοινωνικών σχέσεων, αλλά και χρόνος ικανοποίησης σωματικών αναγκών.

Οι μαθητές/μαθήτριες για οποιοδήποτε πρόβλημα που πιθανόν αντιμετωπίσουν απευθύνονται στους/στις εφημερεύοντες εκπαιδευτικούς που βρίσκονται στο προαύλιο.

Κατά τη διάρκεια του διαλείμματος οι μαθητές/ μαθήτριες προαυλίζονται στον προκαθορισμένο για την τάξη τους χώρο.

Δεν επιτρέπεται η παραμονή των μαθητών/μαθητριών στις αίθουσες ή στους διαδρόμους του σχολείου. Σε περίπτωση κακοκαιρίας οι μαθητές με την επίβλεψη των εκπαιδευτικών παραμένουν στα μπαλκόνια του σχολείου ή μέσα στις αίθουσες. Κανένας/καμιά και για κανένα λόγο δε μένει μέσα στην αίθουσα μόνος του/μόνη της .

Μόλις χτυπήσει το κουδούνι για μάθημα οι μαθητές/-τριες προσέρχονται στους προκαθορισμένους χώρους συγκέντρωσης για κάθε τάξη και ανεβαίνουν οργανωμένα στις αίθουσες χωρίς να τρέχουν ή να σπρώχνονται. Έχουν ήδη τελειώσει το φαγητό τους και έχουν τακτοποιήσει τις ανάγκες τους.

Σε κάθε περίπτωση, είναι απαραίτητη η τήρηση των αποστάσεων και των κανόνων ενάντια στην διασπορά της covid-19.

**Επισκέψεις – γιορτές**

Αποτελούν μέρος της σχολικής ζωής και βοηθούν στην αποτελεσματική πραγματοποίηση του σχολικού έργου, γι αυτό οι μαθητές απουσιάζουν από αυτές μόνο αν έχουν σοβαρό λόγο.

Η συμπεριφορά τους κι οι υποχρεώσεις τους κατά τη διάρκεια των εκδηλώσεων είναι ανάλογες με αυτές κατά τη διάρκεια του σχολικού προγράμματος.

Σε περίπτωση επίσκεψης τηρείται το σχολικό ωράριο, ενώ σε περίπτωση γιορτής το ωράριο διαμορφώνεται. Για παράδειγμα στις Εθνικές γιορτές ορίζεται η διάρκεια της γιορτής.

**Γονείς και κηδεμόνες**

Οι γονείς/ κηδεμόνες συνεργάζονται και ενημερώνονται από τους/τις εκπαιδευτικούς της τάξης για θέματα που αφορούν τη φοίτηση και τη συμπεριφορά των παιδιών τους την προβλεπόμενη από το πρόγραμμα ημέρα ή επικοινωνούν τηλεφωνικώς ή ηλεκτρονικά σε έκτακτες περιπτώσεις.

Φέρουν την αποκλειστική ευθύνη για την τακτική φοίτηση των μαθητών/μαθητριών, όπως επίσης και για την έγκαιρη προσέλευσή τους στο σχολείο.

Ενημερώνουν τον/την εκπαιδευτικό ή τον διευθυντή του σχολείου για θέματα που επηρεάζουν τη φοίτηση του μαθητή.

Προσέρχονται στις συναντήσεις που ορίζονται από τους/τις εκπαιδευτικούς της τάξης και συμπληρώνουν το έντυπο με τα πλήρη στοιχεία των μαθητών, ώστε το σχολείο να έχει στη διάθεσή του τις απαραίτητες πληροφορίες.

Προσκομίζουν υπεύθυνη δήλωση για το/α άτομο/α που παραλαμβάνει τον μαθητή/τη μαθήτρια από το σχολείο, σε περίπτωση που εκείνοι αδυνατούν.

Διαβάζουν προσεκτικά όλες τις ανακοινώσεις που μεταφέρουν οι μαθητές/μαθήτριες ή που αναρτώνται στην κεντρική είσοδο ή στο blog του σχολείου

Γνωστοποιούν στους/στις εκπαιδευτικούς της τάξης και στη διευθύντρια κάθε ιδιαιτερότητα που αφορά στη σωματική ή ψυχική υγεία του μαθητή / της μαθήτριας ώστε να μπορέσουν να τους βοηθήσουν ή να διαχειριστούν καταστάσεις και γεγονότα.

Κανένας ενήλικας δεν έχει δικαίωμα **να επιπλήττει , να τιμωρεί ή να νουθετεί παιδί στον χώρο του σχολείου δικό του ή άλλου.** Για οποιοδήποτε θέμα προκύψει ενημερώστε τους /τις εκπαιδευτικούς του σχολείου ή τη διευθύντρια.

Σε περίπτωση απουσίας μαθητή/μαθήτριας καλό είναι να ενημερώνεται έγκαιρα το σχολείο. Το τηλέφωνο του σχολείου (2751071324 )είναι στη διάθεσή σας για οποιαδήποτε ενημέρωση. Παρακαλούμε βεβαιωθείτε ότι οι εκπαιδευτικοί έχουν τα σωστά τηλέφωνά σας.

Όσοι γονείς δεν έχουν καταγράψει το email τους, μπορούν να το στείλουν στον δάσκαλο της τάξης ή στη Διευθύντρια. Είναι απαραίτητο για την ενημέρωσή τους.

Το blog του σχολείου είναι **:** [**https://blogs.sch.gr/dimlyrkeias/**](https://blogs.sch.gr/dimlyrkeias/)

**Φαρμακευτική αγωγή**

Οι εκπαιδευτικοί δεν υποχρεούνται να έχουν τις απαραίτητες ιατρικές ή φαρμακευτικές γνώσεις, ώστε να συνεισφέρουν με εξειδικευμένες πράξεις

(χορήγηση φαρμάκου από το στόμα, ή σε ενέσιμη μορφή) σε ειδικού τύπου ασθένειες των μαθητών/μαθητριών (εφηβικός ζαχαρώδης διαβήτης, επιληπτικές κρίσεις κ.ά) αλλά και σε εποχιακές ιώσεις. Αυτό δεν αποκλείει την υποχρέωση του/της εκπαιδευτικού να παρέχει τις στοιχειώδεις πρώτες βοήθειες στους μαθητές του σχολείου του.

Για τον λόγο αυτό, σε περιπτώσεις που απαιτείται φαρμακευτική αγωγή, οι γονείς και κηδεμόνες των μαθητών/μαθητριών, οφείλουν να αιτούνται την άδεια της διευθύντριας της σχολικής μονάδας προκειμένου να εισέρχονται οι ίδιοι/ ίδιες , ή άλλο πρόσωπο το οποίο θα υποδείξουν σχετικά, στον χώρο του σχολείου, ώστε να τη χορηγήσουν.

**Πολιτική του σχολείου προστασίας από πιθανούς κινδύνους**

**Αντιμετώπιση έκτακτων αναγκών**

Οι φυσικές καταστροφές παρουσιάζουν αυξητική τάση τα τελευταία χρόνια με ποικίλες συνέπειες στο ανθρωπογενές περιβάλλον. Οι σχολικές μονάδες, ως λειτουργικοί χώροι φιλοξενίας και δραστηριοποίησης ευάλωτης ομάδας του πληθυσμού, απαιτούν αυξημένο βαθμό ετοιμότητας έναντι των κινδύνων αυτών.

Για την προστασία από σεισμούς και συνοδά φυσικά φαινόμενα επικαιροποιήθηκε στην αρχή του σχολικού έτους το Σχέδιο Μνημονίου Ενεργειών για τη διαχείριση του Σεισμικού Κινδύνου και υλοποιούνται ασκήσεις ετοιμότητας κατά τη διάρκεια του σχολικού έτους. Οι μαθητές/τριες ενημερώνονται τακτικά και αναλυτικά για τους βασικούς κανόνες και τρόπους αντίδρασης κατά την εκδήλωση των φαινομένων αυτών. Στις περιπτώσεις φυσικών καταστροφών οι μαθητές/μαθήτριες δεν αποχωρούν από το σχολείο μόνοι τους αλλά παραδίδονται στους γονείς/κηδεμόνες τους ή σε άλλα πρόσωπα που οι γονείς/κηδεμόνες έχουν ορίσει γραπτώς.

Σε καταστάσεις πανδημίας ή ακραίων-επικίνδυνων φαινομένων οι εκπαιδευτικοί, μαθητές/μαθήτριες, γονείς/κηδεμόνες και η Διευθύντρια χρειάζεται να ακολουθούν ρητά τις οδηγίες που εκδίδουν οι εκάστοτε αρμόδιοι φορείς/υπηρεσίες για την εύρυθμη λειτουργία της σχολικής μονάδας και την ασφάλεια των μελών της.

Τα σημεία συγκέντρωσης των μαθητών/τριών στο προαύλιο του σχολείου κατά την εμφάνιση ακραίων και επικίνδυνων φυσικών φαινομένων όπως και ο χώρος παραλαβής τους από τους γονείς κηδεμόνες είναι τα εξής:



**Θέματα μη προβλεπόμενα από τον Κανονισμό**

Θέματα που ανακύπτουν κατά τη διάρκεια του διδακτικού έτους και δεν προβλέπονται από τον κανονισμό, αντιμετωπίζονται κατά περίπτωση από τον/τη Διευθυντή/ντρια και τον Σύλλογο διδασκόντων, σύμφωνα με τις αρχές της Παιδαγωγικής επιστήμης και τους ισχύοντες νόμους, σε πνεύμα συνεργασίας με όλα τα μέλη της εκπαιδευτικής κοινότητας.

**Διδακτικό Προσωπικό**

1. Ρούσσου Μαρία ΠΕ11 Διευθύντρια
2. Φραντζεσκάκη Μαριάνα ΠΕ70, Α΄ Τάξη
3. Παπαίωάννου Μυρτώ Αστερία ΠΕ70, Β΄ Τάξη
4. Παράσχος Δημήτριος ΠΕ70, Γ΄ Δ΄ Τάξη
5. Μπαστούνη Ελένη ΠΕ70, Ε΄ ΣΤ΄ Τάξη
6. Τσαζή Αλεξάνδρα ΠΕ08
7. Χατζηγεωργίου Ηλίας ΠΕ11

Λυρκεία, 20/09/2021

Η Διευθύντρια του Σχολείου

ΡΟΥΣΣΟΥ ΜΑΡΙΑ